Številka: 091-1/2019-DI/43

Datum: 17. 7. 2019

UREDNIŠTVOM

**NOVINARJEM**

VABILO NA TISKOVNO KONFERENCO

Vabimo vas na skupno tiskovno konferenco Zavoda za zdravstveno zavarovanje Slovenije (ZZZS), Ministrstva za delo, socialne zadeve, zdravje in varstvo potrošnikov Republike Avstrije in Glavne zveze avstrijskih nosilcev socialnih zavarovanj, ki bo

**v sredo, 24. julija 2019 ob 9.00**

**v sobi 7005 na lokaciji ITSV GmbH, Johann-Böhm-Platz 1, 1020 Dunaj, Avstrija.**

Dr. Brigitte Zarfl, ministrica za delo, socialne zadeve, zdravje in varstvo potrošnikov Republike Avstrije, dr. Alexander Biach, predsednik odbora Glavne zveze avstrijskih nosilcev socialnih zavarovanj s sodelavci in Marjan Sušelj, generalni direktor ZZZS vas bodo seznanili z elektronsko izmenjavo informacij s področja socialnega varstva v okviru sistema EESSI, ki sta jo Avstrija in Slovenija letos kot prvi državi v Evropi pričeli izvajati.

Mobilnost državljanov v EU postavlja države EU pred različne organizacijske in tehnične izzive pri zagotavljanju socialnega varstva oseb, ki uveljavljajo pravico do prostega gibanja v EU. Za pospešitev potrebne izmenjave informacij je bila elektronska izmenjava informacij s področja socialnega varstva standardizirana na ravni EU z evropsko platformo "EESSI" (angleško: electronic exchange of social security information). V Avstriji glavna zveza upravlja program IT EGDA (elektronska čezmejna izmenjava podatkov) z vsemi ustreznimi institucijami, kot so ministrstva, zavodi za socialno ali zdravstveno zavarovanje in zavodi za zaposlovanje v drugih državah članicah EU, med drugim tudi z ZZZS, s katerim si informacije medsebojno izmenjuje že od 31.1.2019 dalje. Cilj je hitrejše in lažje izvajanje upravnih postopkov ter hitrejše izplačevanje različnih socialnih prejemkov in učinkovitejše odkrivanje zlorab.

Tiskovna konferenca bo potekala na Dunaju in v nemškem jeziku (z izjemo predstavnika ZZZS). Prilagamo tudi vabilo avstrijskih predstavnikov, ki organizirajo to skupno konferenco s kontaktnimi podatki.

Pričakujemo vas na tiskovni konferenci in vas lepo pozdravljamo!

 Damjan Kos

 vodja – direktor sektorja za

 informiranje in odnose z

 javnostmi